
BEPILOČIŲ SISTEMŲ MOKYMO CENTRO 
KOMPIUTERINIO SKAITMENINIO VALDYMO STAKLIŲ 
TECHNINĖ SPECIFIKACIJA

Nr. TS-44; 2026-10-20
Kaunas

Pirkimo objektas – kompiuterinio skaitmeninio valdymo (toliau – CNC) staklių komplekto įsigijimas. 
	Eil. Nr.
	Priemonės paskirtis 
	Priemonės funkciniai reikalavimai

	1. 
	Bendrieji reikalavimai

	 
1. Visos komplektą sudarančios dalys turi būti naujos ir nenaudotos.
2. Darbinė eiga X ašimi ne mažiau kaip 990 mm.
3. Darbinė eiga Y ašimi ne mažiau kaip 1000 mm.
4. Darbinė eiga Z ašimi ne mažiau kaip 100 mm.
5. Praleidimo aukštis (angl. Clearance Z): Nuo mašinos rėmo viršutinio krašto iki portalo tilto apačios – ne mažiau kaip 100 mm.
6. Atvira arba portalinė rėmo konstrukcija.
7. Užspaudimo plotas (angl. Clamping Area): X kryptimi – ne mažiau kaip 1600 mm, Y kryptimi – ne mažiau kaip 1000 mm.
8. Maksimalūs gabaritiniai matmenys: ilgis (X) – ne daugiau kaip 1900 mm, plotis (Y) – ne daugiau kaip 1500 mm, aukštis (Z) – ne daugiau kaip 700 mm.
9. Svoris (staklių rėmo, be papildomų priedų) – ne mažesnis kaip 60 kg ir ne didesnis kaip 150 kg.
10. Kreipiančiosios (angl. Linear Guides): X ir Y ašyse pagrindinės kreipiančiosios turi būti apvalūs velenai (ne mažesnio kaip 20 mm skersmens) arba pramoniniai profiliniai bėgiai, o bent vienoje iš pagrindinių ašių papildomai integruoti pramoniniai profiliniai bėgiai - ne mažiau kaip 15 mm; Z ašyje – ne mažiau kaip15 mm.
11. Integruotos papildomos pramoninės linijinės rutulinės kreipiančiosios (pvz., profiliuoti linijiniai bėgiai) su išankstine įvarža (angl. preload) ir apsauga nuo dulkių.
12. Rutulinių sraigtų skersmuo (Ø Ball Screws): X ir Y ašyse – ne mažiau kaip 15 mm, Z ašyje – ne mažiau kaip 10 mm.
13. Turi būti komplektuojama kartu su frezavimo įrankiais (griebtuvai, frezos), laikikliais ir visais darbui reikalingais priedais.
14. Turi būti komplektuojama kartu su komplektui pritaikyta daugkartine transportavimo dėže, apsaugančia nuo aplinkos poveikio transportavimo metu (gali būti adaptuojama į darbinį staklių padėklą / pagrindą).

	2.
	Tikslumo parametrai
	1. Programuojama skiriamoji geba: tikslumas ne mažesnis kaip 0,005 mm.
2. Kartojimo tikslumas (angl. Repeatable Accuracy): ne didesnė kaip +/- 0,01 mm paklaida.
3. Atbulinės eigos (laisvumo) paklaida (angl. Backlash): ne didesnė kaip +/- 0,015 mm.
4. Maksimalus tuščiosios eigos greitis (angl. Rapid Speed): ne mažesnis kaip 10 000 mm/min (su standartine programine įranga) ir techniškai palaikantis iki 30 000 mm/min (su specializuotu CAM valdymu).
5. Maksimalus pjovimo (darbinis) greitis: iki 10 000 mm/min.

	3.
	Valdymo sistemos reikalavimai
	1. Valdiklis turi užtikrinti mikrožingsninį režimą (ne mažiau kaip 2000 žingsnių/aps. / viena dešimtoji žingsnio).
2. Skaitmeninis CNC valdiklis, palaikantis ne mažiau kaip 4 (arba 5) kanalus/ašis (SMD technologija, maitinimas pritaikytas 230–240 V).
3. Turi palaikyti ir būti suderinamas su profesionaliomis CNC valdymo programomis, veikiančiomis Windows, Linux arba lygiavertėse aplinkose. Valdiklis ir programinė įranga turi pilnai palaikyti standartinį G-kodą (angl. G-code).


	4.
	· Saugumo ir specialieji reikalavimai

	1. CE atitiktis.
2. Komplektuojama kartu su apsauginiu gaubtu bei dulkių / drožlių nusiurbimo adapteriu.
3. Įrenginys turi būti pristatytas į užsakovo nurodytą vietą, iškrautas, sukalibruotas ir paleistas. Turi būti pravesti ne trumpesni nei 32 val. praktiniai ir teoriniai mokymai 6 asmenų grupei, kaip saugiai naudotis CNC komplektu, jį prižiūrėti bei programuoti.
4. Mokymų laikas ir vieta turi būti derinama su pirkėju po sutarties pasirašymo.
5. Vadovaujantis LR Viešųjų pirkimų įstatymu, siūloma programinė įranga negali būti pagaminta, o jos priežiūra vykdoma nepatikimų gamintojų ar tiekėjų iš valstybių, keliančių grėsmę nacionaliniam saugumui (Rusijos Federacijos, Baltarusijos Respublikos, Kinijos Liaudies Respublikos). Tiekėjas privalo pateikti užpildytą nustatytos formos atitikties deklaraciją.“



                                                   



